Адміністрацыя прэзідэнта парушае Закон “Аб звароце грамадзян”, а Генеральная пракуратура не мае правоў, каб прыцягнуць да адказнасці службовых асобаў з Адміністрацыі прэзідэнта. Такі адказ атрымаў з Генеральнай пракуратуры грамадскі актывіст Аляксей Паўлоўскі. У адказе пракуратура прапануе звярнуцца з нагоды парушэння ўзгаданага закона ў саму Адміністрацыю прэзідэнта.